Richard Antons

Richard Antons (11. veebruar (vkj 29. jaanuar) 1899 Uue-Antsla mõis, Vana-Antsla vald, Võrumaa – 10. mai 1966 Moskva lähedal) oli Eesti majandusteadlane,Eesti Teaduse Biograafiline Leksikon, 1. kd, lk 84.Richard Antons, Geni.com (vaadatud 02.11.2025) Eesti NSV Teaduste Akadeemia liige (alates 1951).

 Elukäik 
Richard Antonsi isa Juhan oli põllutööline. Richardil olid vanemad vennad Karl ja Kustav ning noorem vend Johannes.

1916. aastal sõitis Richard Antons kodukandist Kostroma kubermangu, kus töötas või- ja juustuvabrikus. 1917–1923 töötas ta meistrina mitmes võivabrikus Altai kubermangus.

1920 astus Antons ÜK(b)P-sse. 1923. aastal lähetas ÜK(b)P Barnauli maakonnakomitee ta Leningradi, õppima Lääne Vähemusrahvaste Kommunistlikus Ülikoolis parteiinstruktorite kursustel, misjärel jätkas õpinguid töölisfakulteedis. 1926–1930 õppis Antons Leningradi Herzeni-nimelises Riiklikus Pedagoogilises Instituudis ning tegutses aktiivselt linna parteiorganisatsioonis.

Aastal 1934 lõpetas ta Punase Professuuri Instituudi Leningradis. Oli 1934–1940 Rostovi Ülikooli ja Udmurdi Kõrgema Põllumajanduse Parteikooli kateedrijuhataja. Aastatel 1940–1941 oli Tartu Riiklikus Ülikoolis poliitilise ökonoomia õppejõud. Osales Eesti laskurkorpuses Teises maailmasõjas. Seejärel oli 1945–1951 TRÜ-s kateedrijuhataja ja 1949–1951 ühtlasi õppeprorektor. Aastail 1951–1954 oli EPA (praegu Eesti Maaülikool) esimene rektor, samas poliitilise ökonoomia kateedri juhataja.

Majandusteaduste kandidaadi kraadi omandas Antons 1949. aastal. Samal aastal valiti ta EK(b)P Tartu Linnakomitee liikmeks.

Aastatel 1954–1966 oli Richard Antons Eesti NSV Teaduste Akadeemia Majanduse Instituudi direktor. Eesti NSV Teaduste Akadeemia korrespondentliige (1951) ja akadeemik (1961).Kalling, K., Tammiksaar, E. Eesti Teaduste Akadeemia. Ajalugu. Arenguid ja järeldusi. Tln., 1998, lk 122, 160. 1950–1954 NSV Liidu Ülemnõukogu saadik.

 Teadustöö 
Uurinud peamiselt agraarsuhteid Eestis.

 Töid 
 Agraarsuhted kodanlikus Eestis. Tln, 1957.
 Tähtsamaid küsimusi põllumajanduse arendamise uuel etapil. – Põllumajandusökonoomika küsimusi II, 1959. 

 Tunnustus 
 1944 Punatähe orden
 1950 Tööpunalipu orden
 medal "Võidu eest Saksamaa üle Suures Isamaasõjas 1941—1945""Richard Antons. Meie saadikukandidaat NSV Liidu Ülemnõukogu Liidunõukogusse", TRÜ, 3. märts 1950, lk 2 (vaadatud 02.11.2025)
 medal "Eeskujuliku töö eest Suure Isamaasõja ajal 1941—1945"

Viited

Välislingid
 "Richard Antons. Meie saadikukandidaat NSV Liidu Ülemnõukogu Liidunõukogusse", TRÜ, 3. märts 1950, lk 2
 Richard Antons, Geni.com



Kategooria:Eesti majandusteadlased
Kategooria:Eesti Maaülikooli rektorid
Kategooria:Tartu Ülikooli poliitilise ökonoomia kateedri õppejõud
Kategooria:Tartu Riikliku Ülikooli parteialgorganisatsiooni liikmed
Kategooria:Eesti NSV Teaduste Akadeemia liikmed
Kategooria:NSV Liidu Ülemnõukogu saadikud
Kategooria:Eesti NSV hävituspataljonlased
Kategooria:8. Eesti Laskurkorpuse koosseis
Kategooria:Punatähe ordeni kavalerid
Kategooria:Tööpunalipu ordeni kavalerid
Kategooria:Metsakalmistule maetud
Kategooria:Sündinud 1899
Kategooria:Surnud 1966